ขณะที่พระราชครูวามเทพมุนี หัวหน้าคณะพราหมณ์ สำนักพระราชวังที่มาร่วมลงนามถวายพระพร กล่าวว่า ตามปกติแล้วคณะพราหมณ์มีการสวดตั้งจิตอธิษฐานเพื่อถวายพระพรพระบาทสมเด็จพระเจ้าอยู่หัว เป็นการภายในอยู่แล้ว เพื่อให้ทรงมีพระพลามัยแข็งแรง ทั้งนี้ ขอเชิญชวนประชาชนร่วมตั้งจิตอธิษฐานในสถานที่ศักดิ์สิทธิ์ทุกแห่งเพื่อถวายพระพรผู้สื่อข่าวรายงานว่าวันนี้แม้จะมีฝนตกลงมาอย่างหนัก แต่ประชาชนยังทยอยมาร่วมลงนามถวายพระพรอย่างต่อเนื่อง นางสมจิต พานทอง อายุ 51 ปีชาว จ.สมุทรปราการ หนึ่งในพสกนิกรที่มารอเข้าเฝ้าฯ และนำพระบรมฉายาลักษณ์พระบาทสมเด็จพระเจ้าอยู่หัวติดตัวมาด้วย กล่าวว่า ทันทีที่ทราบข่าวพระอาการประชวรจากแถลงการณ์สำนักพระราชวังก็เข้าห้องพระสวดมนต์ให้ทรงหายจากพระอาการประชวรจากนั้นจึงชวนหลานเดินทางมาที่โรงพยาบาลศิริราชตั้งแต่เวลา 04.00 น. และตั้งใจว่าจะอยู่ที่นี่จนกว่าพระอาการจะดีขึ้นและเสด็จพระราชดำเนินกลับได้ ทั้งนี้ ในช่วงที่พระบาทสมเด็จพระเจ้าอยู่หัวประชวรเมื่อปี 2549 ก็มาเฝ้าที่นี่กระทั่งพระองค์เสด็จกลับเช่นกัน
ในช่วงที่พระบาทสมเด็จพระเจ้าอยู่หัวประชวรเมื่อปี 2549 ใครเป็นผู้ร่วมลงนามถวายพระพร 
นางสมจิต พานทอง